open-index/open-wikipedia-markdown huggingface dataset:
Glarusas kantons

**Glarusas kantons** () ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Glarusa. 1352. gadā tas pievienojās Šveices konfederācijai. Kantons robežojas ar Švīces, Sanktgallenes, Graubindenes un Ūrī kantoniem. 2020. gada decembrī kantonā dzīvoja apmēram 40,8 tūkstoši cilvēku, galvenokārt vācvalodīgie.

## Saimniecība
Kantona ģeogrāfija palīdzēja izveidot šīfera darbus 17. gadsimtā. Glarusas kalnainā apkārtne bija priekšrocība industrializācijas attīstībai. Kokvilnas vērpšana bija nozīmīga 18. gadsimtā, papildinot tradicionālo vilnas vērpšanu. Industrializācija atnesa arī kokvilnas apdruku, hidroelektrostacijas un vēlāk metāla un mašīnu rūpnīcas, kā arī papīrfabrikas.

2014. gadā aptuveni 5% Glarusas nodarbināto strādāja primārajā sektorā (kopā visā Šveicē ir 3,3%). No šiem 5% 2008. gadā gandrīz trīs ceturtdaļas bija iesaistīti piena lopkopībā un liellopu audzēšanā. 2014. gadā otrreizējā sektorā bija nodarbināti 8322 jeb aptuveni 38,2% no kopējā skaita, kas ir daudz vairāk nekā 21,8% visā valstī. No sekundārajā sektorā strādājošajiem vairāk nekā viena ceturtā daļa strādāja būvniecības nozarē. Terciārajā sektorā bija nodarbināti 12 366 jeb aptuveni 56,8% no kopējā skaita, kas ir par gandrīz 18% mazāk nekā 74,9% visā valstī. No terciārajā sektorā strādājošajiem 11,72% strādāja mazumtirdzniecības veikalos un 10,37% veselības aprūpē.

## Atsauces

## Ārējās saites
Mareks Svatošs

**Mareks Svatošs** (; dzimis , miris ) bija slovāku hokejists, labās malas uzbrucējs. Karjeras laikā aizvadīja septiņas sezonas Nacionālās hokeja līgas klubos Kolorādo "Avalanche", Našvilas "Predators" un Otavas "Senators". Slovākijas hokeja izlases rindās spēlējis 2006. gada olimpisko spēļu turnīrā, kā arī 2010. gada Pasaules čempionātā.

## Spēlētāja karjera
Profesionāļa karjeru Svatošs uzsāka 1999.—2000. gada sezonā, debitējot Slovākijas Ekstralīgas klubā HK Košice. Nākamās divas sezonas hokejists aizvadīja Rietumu hokeja līgā, taču 2002.—03. gada sezonā spēlēja Amerikas hokeja līgas klubā Hēršijas "Bears".

2003.—04. gada sezonā Svatošam izdevās debitēt NHL kluba Kolorādo "Avalanche" rindās, tā sastāvā nostiprinoties 2005.—06. gada sezonā, kas, par spīti gūtajai traumai sezonas otrajā pusē, izvērtās par rezultatīvāko uzbrucēja NHL karjerā. "Avalanche" rindās Svatošs spēlēja līdz 2009.—10. gada sezonas noslēgumam.

2010. gada vasarā hokejists pievienojās KHL klubam Omskas "Avangard", taču sezonas vidū atgriezās NHL, kur pievienojās Našvilas "Predators" rindām, bet sezonu noslēdza Otavas "Senators" sastāvā. 2012.—13. gada sezonā vairākas spēles aizvadīja KHL vienībā Bratislavas "Slovan", savukārt 2013.—14. gada sezonā atgriezās HK Košice rindās, kopā ar komandu izcīnot Slovākijas čempiona titulu un noslēdzot profesionāļa karjeru.

Slovākijas hokeja izlases rindās spēlējis 2006. gada olimpisko spēļu turnīrā, kā arī 2010. gada Pasaules čempionātā.

## Ārējās saites
Volejbols 2012. gada vasaras olimpiskajās spēlēs — pludmales volejbols sievietēm

**2012. gada vasaras olimpisko spēļu pludmales volejbola sieviešu turnīra** rezultāti.

## Priekšsacīkstes

* Visi spēļu sākuma laiki ir pēc Latvijas laika

Komandas iegūst 2 punktus par uzvaru un 1 punktu par zaudējumu. Ja divām komandām grupu turnīra beigās ir vienāds punktu skaits, tad uzvarētāju nosaka pēc savstarpējās spēles rezultāta. Ja trim vai vairāk komandu ir vienāds rezultāts, tad uzvarētāju nosaka pēc 1) punktiem starp šīm komandām, 2) punktu attiecības grupā, 3) pēc olimpiskā ranga. Katras grupas divas labākās komandas kvalificējas astotdaļfinālam, kā arī divas labākās trešo vietu ieguvējas. Atlikušās četras trešo vietu ieguvējas piedalās pēdējās cerības turnīrā un divas uzvarētājas iegūst vietu astotdaļfinālā.

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

### E grupa

----

----

----

----

----

### F grupa

----

----

----

----

----

### Pēdējā cerība

No sešām komandām divas labākās kvalificējas izslegšanas turnīram. No četrām atlikušajām komandām atlikušās divas vietas izslēgšanas turnīrā iegūst tās, kuras uzvar pēdējās cerības mačā.

Šī tabula parāda trešo vietu ieguvēju rezultātus pēc grupu turnīra un pirms pēdējās cerības mača.

#### Pēdējās cerības spēles

----

## Izslēgšanas turnīrs

### Astotdaļfināli

----

----

----

----

----

----

----

### Ceturtdaļfināli

----

----

----

### Pusfināli

----

### Spēle par 3. vietu

### Fināls

### Vietu sadalījums

## Atsauces
Pjotrs Sčastļivijs

**Pjotrs Sčastļivijs** (; dzimis ) ir bijušais krievu hokejists, spēlēja kreisās malas uzbrucēja pozīcijā. Karjeras laikā aizvadījis 129 spēles Nacionālajā hokeja līgā. Karjeras lielāko daļu spēlējis Krievijas Superlīgā un Kontinentālajā hokeja līgā, 2011. gadā kopā ar Ufas "Salavat Julajev" izcīnot Gagarina kausu.

Viņš ir precējies ar latviešu vieglatlēti Inetu Radēviču.

## Spēlētāja karjera
Karjeras laikā pārstāvējis NHL Otavas "Senators" un Anahaimas "Ducks" klubus, kā arī Krievijas Jaroslavļas "Lokomotiv", Mitišču "Atlant", Maskavas CSKA, Ufas "Salavat Julajev" un Ņižņijnovgorodas "Torpedo" klubus. 2010.—2011. gada sezonā "Salavat Julajev" sastāvā izcīnījis Gagarina kausu.

2014. gada vasarā pievienojās Rīgas "Dinamo", taču jau 2014. gada 19. decembrī līgums ar hokejistu tika lauzts. Vien divas dienas vēlāk viņš pievienojās HK Soči rindām.

2016.—2017. gada sezonu uzsāka Rīgas "Dinamo" sastāvā. Tā bija Ščastļivija pēdējā sezona KHL. 2018.-2019. gada sezonu aizvadījis HSC Csíkszereda.

2007. gadā Krievijas hokeja izlases sastāvā izcīnījis bronzu Pasaules čempionātā.

## Ārējās saites
Tokijas olimpiskās spēles

**Tokijas olimpiskās spēles** var būt:

* 1964. gada vasaras olimpiskās spēles
* 2020. gada vasaras olimpiskās spēles
Jaroslavs Kosovs

**Jaroslavs Kosovs** (; dzimis 1993. gada 5. jūlijā) ir krievu hokejists, labais malējais uzbrucējs. Pašlaik (2014) Kosovs spēlē Kontinentālās hokeja līgas klubā Magņitogorskas "Metallurg".

## Spēlētāja karjera
Profesionāļa karjeru Kosovs uzsāka 2011.—12. gada sezonā, kad debitēja KHL vienībā Magņitogorskas "Metallurg". 2013.—14. gada sezonā kopā ar "Metallurg" izcīnīja Gagarina kausu, finālsērijā ar 4—3 pārspējot Prāgas "Lev". Septītajā spēlē Kosovs guva uzvaru nesošos vārtus, tādējādi kļūstot par sērijas izšķirošo vārtu autoru.

Krievijas hokeja izlases rindās spēlējis 2012. un 2013. gada Pasaules čempionātā junioriem.

## Ārējās saites
Swedish House Mafia

***Swedish House Mafia*** ir zviedru elektroniskās deju mūzikas grupa, kas sastāv no trīs dīdžejiem — *[[Axwell]]*, Stīva Andželo un Sebastjana Ingrosso. Grupa dibināta 2008. gadā. 2012. gada 24. jūnijā grupa informēja, ka pēc 2012. gada vasaras grupa beigs savu darbību. Grupa atkal apvienojās 2018. gadā.

## Karjera

### Izveidošanās
Stīvs Andželo un Sebastjans Ingrosso Stokholmā draudzējās jau kopš bērnības, savukārt *Axwell* grupai pievienojās vēlāk.

### Izlaidumi
Pirmais singls, kurā sadarbojās visi šīs grupas dalībnieki, bija kopā ar *[[Laidback Luke]]* producētais *[[Get Dumb]]*, ko izdeva 2007. gadā. To uzskata par grupas debijas singlu. 2009. gadā viņi izdeva singlu *[[Leave the World Behind (dziesma)|Leave the World Behind]]* kopā ar *Laidback Luke* un *[[Deborax Cox]]*. 2010. gadā, pēc aiziešanas no EMI, *Swedish House Mafia* noslēdza līgumu ar UMG piederošo *[[Polydor Records]]*. 2010. gada 26. maijā viņi izdeva pirmo oficiālo singlu *[[One (Your Name)]]*. Tas ieguva lielu popularitāti daudzās pasaules valstīs. Serbijas un Nīderlandes mūzikas topos tas sasniedza 1. pozīciju. Nākamais singls *[[Miami 2 Ibiza]]* kurā piedalījās reperis *[[Tinie Tempah]]* arī ieguva lielu popularitāti daudzās pasaules valstīs. Tas sasniedza 1. pozīciju ASV deju mūzikas topā. Abi singli iekļauti albumā *[[Until One]]*.

Nākamā albuma — *[[One Night Stand]]* pirmais singls saucās *[[Save the World]]*. To izdeva 2011. gadā un tajā piedalījās Džons Mārtins. Tas ierindojās 1. pozīcijā gan ASV deju mūzikas, gan Serbijas mūzikas topos. Tajā pašā gadā izdeva singlu *[[Antidote]]*, kurā piedalījās arī *[[Knife Party]]*. 2012. gadā izdoti singli *[[Greyhound]]* un *[[Don`t You Worry Child]]*.

## Diskogrāfija

### Albumi
;Studijas albums

;Koncertieraksts

### Singli

## Atsauces
Vadims Tarasovs

**Vadims Tarasovs** (; dzimis 1976. gada 31. decembrī) ir bijušais krievu hokejists, vārtsargs. Savas karjeras laikā trīs reizes atzīts par Krievijas Superlīgas labāko vārtsargu. Pašlaik (2013) Tarasovs ir Kontinentālās hokeja līgas kluba Ufas "Salavat Julajev" vārtsargu treneris.

## Spēlētāja karjera
Profesionāļa karjeru Tarasovs uzsāka 1993.—94. gada sezonā, kad aizvadīja savu debijas spēli Krievijas Augstākās līgas klubā Ustjkamenogorskas "Kazzinc-Torpedo". 1995. gadā Tarasovs pievienojās Krievijas Superlīgas klubam Novokuzņeckas "Metallurg", tās rindās spēlējot līdz pat 2000.—01. gada sezonas noslēgumam. 1999., 2000. un 2001. gadā Tarasovs tika atzīts par Krievijas Superlīgas labāko vārtsargu.

2001.—02. gada sezonu hokejists aizvadīja Amerikas hokeja līgas vienībā Kvebekas "Citadelles", taču tad atgriezās Novokuzņeckā, lai tās sastāvā aizvadītu vēl četras sezonas.

2006. gada vasarā Tarasovs pievienojās Ufas "Salavat Julajev" rindām, tajās aizvadot nākamās trīs sezonas, kā arī izcīnot 2008. gada Krievijas čempiona titulu. 2009.—10. gada sezonu Tarasovs aizvadīja Ņižņekamskas "Ņeftehimik" rindās, tad uz sezonu atgriezās Novokuzņeckas "Metallurg", bet 2011.—12. gada sezonā spēlēja Čerepovecas "Severstal" sastāvā.

2012.—13. gada sezonu aizvadīja Ufas "Salavat Julajev" rindās, bet pēc sezonas beigām kļuva par kluba vārtsargu treneri, beidzot profesionālā spēlētāja gaitas.

## Ārējās saites
Īro Tarki

**Īro Tarki** (; dzimis 1985. gada 1. jūlijā) ir somu hokejists, vārtsargs. Pašlaik (2013) ir bez kluba.

Viņa brālis Tuomass arī ir profesionāls vārtsargs.

## Spēlētāja karjeru
Pēc ilgstošas spēlēšanas SM līgas kluba Raumas "Lukko" sistēmā, profesionāļa karjeru Tarki uzsāka 2004.—05. gada sezonā, kad hokejists debitēja "Lukko" rindās. Tiesa, nākamajās divās sezonās SM līgā Tarki aizvadīja vien divas spēles.

2006. gada vasarā Tarki pievienojās SaiPa rindām, 2007.—08. gada sezonā kļūstot par komandas pamatvārtsargu. 2009.—10. gada sezonā Tarki spēlēja jau Espo "Blues" rindās, tās sastāvā aizvadot nākamās divas sezonas.

2011. gadā hokejists noslēdza viena gada līgumu ar NHL vienību Anahaimas "Ducks", tās sastāvā 2011.—12. gada sezonā aizvadot vienu spēli, pārējo sezonu spēlējot Amerikas hokeja līgas klubā Sirakūzas "Crunch".

Somijas hokeja izlases sastāvā piedalījies 2010. gada Pasaules čempionātā, tajā gan uz laukuma nevienā no spēlēm tā arī neizejot.

## Ārējās saites
Milans Hejduks

**Milans Hejduks** (; dzimis 1976. gada 14. februārī) ir bijušais čehu hokejists, labās malas uzbrucējs, Čehijas hokeja izlases dalībnieks. Karjeras laikā 14 sezonas aizvadījis NHL kluba Kolorādo "Avalanche" sastāvā, 2001. gadā tā rindās izcīnot Stenlija kausu. Čehijas izlases rindās kļuvis par 1998. gada Olimpisko čempionu.

## Spēlētāja karjera
Profesionāļa karjeru Hejduks uzsāka 1993.—94. gada sezonā, kad pievienojās Čehijas Ekstralīgas komandai HC Pardubice, tās rindās aizvadot vēl nākamās četras sezonas, 1998. gada vasarā pārceļoties uz Ziemeļameriku.

1998.—99. gada sezonu Hejduks uzsāka Kolorādo "Avalanche" rindās, 2000.—01. gada sezonā kopā ar komandu izcīnot Stenlija kausu, bet 2002.—03. gadā kā sezonas labākais vārtu guvējs iegūstot Morisa Rišāra balvu.

2004.—05. gada NHL sezonas lokauta laikā Hejduks spēlēja HC Pardubices rindās, taču tad atgriezās "Avalanche" sastāvā. 2011.—12. gada sezonā Hejduks pildīja "Avalanche" kapteiņa funkcijas. Pēc 2012.—13. gada sezonas noslēguma nespēja atrast klubu, līdz 2014. gada februārī paziņoja par spēlētāja karjeras beigšanu.

Čehijas izlases rindās kļuvis par 1998. gada olimpisko čempionu, spēlējis arī 2002. un 2006. gada Olimpisko spēļu turnīros, 2006. gadā izcīnot bronzas medaļas.

## Karjeras statistika

### Karjera Čehijas izlasē

## Ārējās saites
Natenjels Pālmers

**Natenjels Brauns Pālmers** (, dzimis  Stoningtonā, ASV, miris  Sanfrancisko) bija amerikāņu roņu mednieks, ceļotājs un kuģu īpašnieks, viens no Antarktīdas pirmatklājējiem. Tiek uzskatīts par pirmo amerikāni, kas ieraudzījis Antarktīdu.

## Biogrāfija
Dzimis Konektikutas ostas pilsētiņā Stoningtonā. 19 gadu vecumā kļuvis par kuģa kapteini. 1820. gadā ar savu 47 pēdas garo šalupi *Hero* piedalījās 5 kuģu roņu mednieku ekspedīcijā uz Dienvidu okeānu Bendžamina Pendltona *(Benjamin Pendleton)* vadībā. Intensīvi meklējot jaunus roņu medību apgabalus, Pālmers 17. novembrī atklāja “manā kartē vēl neatzīmetas zemes”, kas vēlāk tika noteiktas kā Antarktīdas pussalas cietzeme. Pālmera kuģa ekipāža bija trešā pēc Fabiana fon Belinshauzena un Edvarda Brensfīlda, kas atklāja Antarktīdas pussalu. Kopīgi ar angļu roņu mednieku Džordžu Pouelu tika atklātas arī Dienvidorkneju salas.

Pēc roņu mednieka karjeras beigām Pālmers veiksmīgi nodarbojās ar ātro buru kuģu vadīšanu. Viņa vadītais kuģis *Paul Jones* ceļu no Honkongas līdz Bostonai 1843. gadā veica 111 dienās. Vēlāk Pālmers kļuva par vienu no kliperu kuģu tipa radītājiem un viņa īpašumā bija šādu transporta kuģu flote. Miris Sanfrancisko 77 gadu vecumā, apbedīts dzimtajā pilsētā.

## Pagodinājumi
Par godu Natenjelam Pālmeram nosaukti:
* Pālmera Zeme Antarktīdā. Līdz 1964. gadam par Pālmera Zemi amerikāņu avotos tika saukta visa Antarktīdas pussala;
* Pālmera arhipelāgs Antarktīdas pussalas piekrastē;
* Pālmera līcis Dienvidorkneju salās;
* Pālmeras polārstacija Antarktīdā;
* vairāki amerikāņu Antarktikas izpētes kuģi.

## Atsauces

## Ārējās saites
Merta un Mozele

**Merta un Mozele** (, ) ir Francijas departaments, viens no četriem Lotringas reģiona departamentiem. Mertas un Mozeles administratīvais centrs ir Nansī. Departaments administratīvi ir sadalīts četros apgabalos (*arrondissements*):
* Nansī apgabals (*Arrondissement de Nancy*);
* Linevilas apgabals (*Arrondissement de Lunéville*);
* Tulas apgabals (*Arrondissement de Toul*);
* *[[Arrondissement de Briey]]*.

## Ārējās saites
Braiens Rafalskis

**Braiens Rafalskis** (; dzimis 1973. gada 28. septembrī) ir bijušais poļu izcelsmes amerikāņu hokejists, aizsargs, kurš savas profesionālās karjeras laikā aizvadīja 11 sezonas NHL, kļūstot par trīskārtējo Stenlija kausa čempionu.

## Spēlētāja karjera
Rafalskis profesionāļa karjeru uzsāka pēc studijām Viskonsinas universitātē, 1995.—96. gada sezonā spēlējot Zviedrijas Elitsērijas klubā Brynäs IF. Jau nākamajā sezonā aizsargs spēlēja SM līgas vienībā HPK, taču tad divas sezonas aizvadīja Helsinku HIFK rindās. 1997. un 1999. gadā Rafalskis izcīnīja līgas labākā aizsarga balvu.

1999. gada maijā Rafalskis noslēdza līgumu ar NHL vienību Ņūdžersijas "Devils", jau savā pirmajā sezonā kopā ar klubu izcīnot Stenlija kausu. "Devils" sastāvā Rafalskis spēlēja kopā vienā pārī ar komandas kapteini Skotu Stīvensu. 2002.—03. gada sezonā Rafalskis palīdzēja izcīnīt "Devils" jau otro Stenlija kausa titulu trīs gadu laikā.

2007. gada vasarā hokejists pievienojās Detroitas "Red Wings" vienībai, 2007.—08. gada sezonā kļūstot jau par trīskārtēju Stenlija kausa čempionu. Pēc 2010.—11. gada sezonas noslēguma hokejists paziņoja par karjeras beigšanu.

ASV hokeja izlases sastāvā izcīnījis sudraba medaļas 2002. un 2010. gada olimpiskajās spēlēs.

## Ārējās saites
Braiens Kempbels

**Braiens Kempbels** (; dzimis 1979. gada 23. maijā) ir bijušais kanādiešu hokejists, aizsargs. Karjeras laikā aizvadījis 17 sezonas un 1082 spēles Nacionālās hokeja līgas klubos Bufalo "Sabres", Sanhosē "Sharks", Čikāgas "Blackhawks" un Floridas "Panthers". 2010. gadā kopā ar "Blackhawks" izcīnīja Stenlija kausu. Kanādas izlases rindās spēlējis 2013. gada Pasaules čempionātā.

## Spēlētāja karjera
Pēc četrām Ontārio hokeja līgā pavadītām sezonām, Kempbels savu profesionāļa karjeru uzsāka 1999.—2000. gada sezonā, kad debitēja NHL klubā Bufalo "Sabres", lielāko sezonas daļu gan aizvadot tās AHL fārmklubā Ročesteras "Americans". "Sabres" rindās Kempbelam nostiprināties izdevās vien 2002.—03. gada sezonā. 2004.—05. gada NHL sezonas lokauta laikā Kempbels spēlēja SM līgas klubā Helsinku "Jokerit", taču pēc tam atgriezās "Sabres" rindās. 2007.—08. gada sezonas otrajā pusē Kempbels tika aizmainīts uz Sanhosē "Sharks", tās sastāvā noslēdzot sezonu.

2008. gada vasarā Kempbels noslēdza astoņus gadus ilgu līgumu ar Čikāgas "Blackhawks" vienību, savu pirmo sezonu komandas rindās noslēdzot ar 52 rezultativitātes punktiem. Tā bija Kempbela rezultatīvākā sezona NHL. 2009.—10. gada sezonā kopā ar komandu aizsargs izcīnīja Stenlija kausu. 2011. gada vasarā hokejists tika aizmainīts uz Floridas "Panthers" vienību. "Panthers" rindās Kempbels kļuva par kapteiņa palīgu un vienu no komandas vadošajiem aizsargiem. "Panthers" hokejists aizvadīja piecas sezonas, līdz 2016. gada vasarā kļuva par brīvo aģentu un noslēdza viena gada līgumu ar Čikāgas "Blackhawks". Pēc sezonas beigām Kempbels paziņoja par karjeras noslēgšanu.

## Ārējās saites
Maksims Truņovs

**Maksims Truņovs** (; dzimis 1990. gada 7. septembrī) ir krievu hokejists, labās malas uzbrucējs. Pašlaik (2015) spēlē Kontinentālās hokeja līgas kluba Čerepovecas "Severstal" sastāvā.

## Spēlētāja karjera
Profesionāļa karjeru Truņovs uzsāka 2007.—08. gada sezonā, kad aizvadīja savu debijas spēli Krievijas Superlīgas kluba Čerepovecas "Severstal" rindās. Jau nākamajā sezonā Truņovs "Severstal" rindās aizvadīja 32 spēles, turpmākajās sezonās viņa spēles laikam vienīgi augot.

2012. gada vasarā hokejists pievienojās Jaroslavļas "Lokomotiv" sastāvām. 2013.—14. gada sezonu iesāka Vladivostokas "Admiral" rindās, tad uz divām spēlēm atgriezās Jaroslavļā, bet pēcāk pievienojās Ņižņekamskas "Ņeftehimik" sastāvam. 2014.—15. gada sezonas vidū pārcēlās uz Čerepovecas "Severstal".

Krievijas hokeja izlases rindās spēlējis 2010. gada Pasaules čempionātā junioriem.

## Ārējās saites
Andris Keišs

**Andris Keišs** (dzimis  Jelgavā) ir latviešu teātra un kino aktieris. Strādā Jaunajā Rīgas teātrī, kur sevišķi spilgti spēlējis vairākās Alvja Hermaņa un Māras Ķimeles izrādēs. Piedalījies arī filmās un televīzijas seriālos.

## Biogrāfija
 beidzis Jelgavas 4. vidusskolu.  beidzis Latvijas Kultūras akadēmiju, iegūstot specialitāti — dramatiskā teātra aktieris.

Divreiz ieguvis Spēlmaņu nakts balvu kā gada aktieris par lomām izrādēs "Latviešu stāsti", "Mēnesis uz laukiem" un "Līze Luīze" (2005) un "Otello" (2011). Starp A. Keiša izcilākajām izrādēm Jaunajā Rīgas teātrī minamas arī "Mans nabaga Marats" (1997), "Revidents" (2002), "Klusuma skaņas" (2007), "Divpadsmit krēsli" (2014) un "Linda Vista" (2018, nominēta Spēlmaņu nakts gada aktiera balvai).

Kino jomā ieguvis balvas kā labākais aktieris kinofestivālā "Lielais Kristaps" par filmām "Kāzas" (), "Seržanta Lapiņa atgriešanās" () un "Pa-pa" (2015. gadā), ceturto balvu ieguvis 2024. gadā par filmu "Mūžības skartie".

2015. gadā apbalvots ar IV šķiras Triju Zvaigžņu ordeni. 2017. gadā saņēmis Harija Liepiņa balvu.

Pirmā laulība 1998. gadā ar režisori Zani Kreicbergu. 2005. gadā apprecējies ar operdziedātāju Kristīni Zadovsku, ir divi bērni.

## Filmogrāfija

## Atsauces

## Ārējās saites
* Andris Keišs spotnet.lv, Atjaunināts: 

* Andris Keišs Jaunā Rīgas teātra (New Theater of Riga) mājaslapā 
* Pret "zvaigžņu slimību" vakcinētais "Māksla Plus", Atjaunināts: 
* Andris Keišs izrades.lv
Romans Ļudučins

**Romans Ļudučins** (; dzimis 1988. gada 4. maijā) ir krievu hokejists, labās malas uzbrucējs. Pašlaik (2017) spēlē Kontinentālās hokeja līgas kluba Kuņluņas "Red Star" rindās.

## Spēlētāja karjera
Pēc vairākām Krievijas Augstākās līgas kluba Penzas "Dizel" rindās aizvadītām sezonām, 2008. gadā Ļudučins pievienojās KHL vienībai Maskavas "Spartak". "Spartak" rindās Ļudučins aizvadīja nākamās četras sezonas.

2012. gada vasarā hokejists pievienojās Jaroslavļas "Lokomotiv" sastāvam, taču sezonas gaitā tika aizmainīts uz Ņižņekamskas "Ņeftehimik" rindām. 2014. gada vasarā noslēdza līgumu ar HK Soči. 2016.—17. gada sezonu aizvadīja Hantimansijskas "Jugra" sastāvā, taču tad pievienojās Kuņluņas "Red Star" rindām.

## Ārējās saites
Ustjkamenogorskas "Kazzinc-Torpedo"

**Ustjkamenogorskas "Kazzinc-Torpedo"** ir hokeja komanda, kas dibināta 1955. gadā un bāzēta Ustjkamenogorskā, Kazahstānā. Komanda pašlaik spēlē Krievijas Augstākajā līgā.

"Kazzinc-Torpedo" 13 reizes ir triumfējis Kazahstānas čempionātā.

2011.—12. gada sezonā komandā spēlēja uzreiz četri Latvijas hokejisti — brāļi Aleksejs un Maksims Širokovi, Koba Jass un Sergejs Pečura.

## Ārējās saites
* Komandas oficiālā mājaslapa
* Eliteprospects.com lapa
Hidrosfēra

[thumbnail|235px|[Ūdens cikls]]
**Hidrosfēra** (no  (*hydro-*) — ‘ūdens’ un  (*sphaĩra*) — ‘lode’) ir viens no Zemes apvalkiem, kuru veido okeānos, jūrās, virs zemes virsmas (ezeri, upes, purvi un citi iekšzemes ūdeņi) un pazemē esošais ūdens. Ūdens klāj aptuveni 75% no Zemes virsmas. Tā kopējā masa ir aptuveni 1,4 tonnas, kas ir 0,023% no visas Zemes masas. Hidrosfēra nav krasi norobežota ne no litosfēras, ne no atmosfēras. Ūdens, kas atrodas atmosfērā (aptuveni 2 tonnas), zemes iežos, ledājos, kā arī dzīvo organismu sastāvā, arī pieder hidrosfērai. Taču litosfērā un zemes mantijā cieši (ķīmiski) saistītais ūdens hidrosfērā neietilpst.

Ūdens ciklā notiek nepārtraukta ūdens aprite. Saules izstarotā enerģija izraisa ūdens iztvaikošanu, tas nonāk atmosfērā un tad kā nokrišņi nokrīt atpakaļ uz Zemes virsmas. Ūdens iesūcas augsnē, aiztek tālāk un atkal iztvaiko, atkārtojot ciklu no sākta gala.

## Atsauces

## Ārējās saites
Fils Hauslijs

**Fils Hauslijs** (; dzimis 1964. gada 9. martā) ir bijušais amerikāņu hokejists, aizsargs, kas savas karjeras laikā aizvadījis 21 sezonu Nacionālajā hokeja līgā, septiņas reizes piedaloties NHL Visu Zvaigžņu spēlēs. 2015. gadā uzņemts Hokeja slavas zālē.

Hauslijs ir visvairāk spēles aizvadījušais NHL spēlētājs vēsturē, kam nav izdevies izcīnīt Stenlija kausu. Tāpat, viņš ir otrs visu laiku rezultatīvākais ASV hokejists NHL uzreiz aiz Maika Modano.

Pašlaik (2024) Hauslijs ir NHL komandas Ņujorkas "Rangers" galvenā trenera asistents.

## Spēlētāja karjera
Profesionāļa karjeru Hauslijs uzsāka 1982.—83. gada sezonā, kad uzsāka spēlēt NHL kluba Bufalo "Sabres" sastāvā, jau pirmo sezonu noslēdzot kā trešais rezultatīvākais komandas spēlētājs. Hauslija rezultativitāte saglabājās nemainīga līdz pat 1989.—90. gada sezonai, kas bija Hauslija pēdējā sezona "Sabres" rindās.

1990. gada vasarā aizsargs pievienojās Vinipegas "Jets" sastāvam, tā rindās aizvadot nākamās trīs sezonas. Turpmākajos gados, cīnoties ar savainojumiem un rezultativitātes kritumu, Hauslijs īslaicīgi spēlēja gan Sentluisas "Blues", gan arī Kalgari "Flames", Ņūdžersijas "Devils" un Vašingtonas "Capitals" rindās.

No 1998. līdz 2001. gadam hokejists atkal spēlēja Kalgari "Flames" sastāvā, taču tad divas sezonas aizvadīja Čikāgas "Blackhawks" sastāvā. Īsi pirms 2002.—03. gada sezonas izskaņas Hauslijs tika aizmainīts uz Toronto "Maple Leafs", pēc sezonas noslēguma paziņojot par karjeras beigšanu.

ASV izlases rindās izcīnījis sudraba medaļu 2002. gada olimpiskajās spēlēs, piedalījies arī piecos Pasaules čempionātos.

## Ārējās saites
Latvijas Neatkarības partija

**Latvijas Neatkarības partija** jeb **Latvijas Nacionālā neatkarības partija**, līdz 1918. gada septembrim **Latvju neatkarības apvienība**, bija politiska partija Latvijā, ko izveidoja pēc Februāra revolūcijas.

Dibināta Rīgas sabiedrisko organizāciju pārstāvju sapulces laikā  ar mērķi propagandēt un aizstāvēt Latvijas neatkarības ideju. Partijas priekšsēdētājs bija inženieris Spricis Paegle, kas cieši sadarbojās ar ārstu Ādamu Butulu. Partija galvenokārt darbojās kā domubiedru klubs, kas apvienoja nelielu inteliģences pārstāvju grupu, kurā ietilpa Jāzeps Vītols, Kārlis Kundziņš, Francis Trasuns, Georgs Apinis.

Partija darbojās Latviešu pagaidu nacionālajā padomē, Demokrātiskajā blokā un Latvijas Tautas padomē.

Partija beidza pastāvēt 1919. gada augustā, kad tā pievienojās Latvju demokrātu savienībai.

## Atsauces
Latvijas Republikāņu partija

**Latvijas Republikāņu partija** (dibināta kā **Latviešu republikāniskā partija**) bija 1917. gada 7. aprīlī Rīgā dibināta politiskā partija Latvijā. Partijas vadītāji bija advokāti Aurēlijs Zēbergs un Gustavs Ķempelis. Partija darbojās Demokrātiskajā blokā un Latvijas Tautas padomē, kur tās pārstāvis bija Eduards Strautnieks. 

Uzsaukumā pēc partijas dibināšanas 1917. gada aprīlī tā prasīja Latvijas Satversmes sapulces sasaukšanu, tomēr, atbilstoši tā laika politiskajai situācijai, piebilstot, ka *Latvija padota Krievijas pamatlikumiem*, *Latvijas likumdošanas vara pieder viņas [[Saeima]]i, bet Latvijai ir kopēja diplomātija ar Krieviju, arī naudas sistēma ir kopēja ar Krieviju*.  

## Atsauces
Pjērs Turžons

**Pjērs Turžons** (; dzimis 1969. gada 28. augustā) ir bijušais kanādiešu hokejists, centra uzbrucējs. Savas karjeras laikā aizvadījis 19 sezonas Nacionālajā hokeja līgā, četras reizes piedaloties NHL Visu Zvaigžņu spēlē.

## Spēlētāja karjera
Profesionāļa karjeru Turžons uzsāka 1987.—88. gada sezonā NHL kluba Bufalo "Sabres" rindās. Jau 1988.—89. gada sezonu Turžons noslēdza kā komandas rezultatīvākais spēlētājs. 1991.—92. gada sezona ievadā Turžons tika aizmainīts uz Ņujorkas "Islanders" rindām. 1992.—93. gada sezonā Turžons ar 132 punktiem bija viens no līgas rezultatīvākajiem spēlētājiem, palīdzot "Islanders" sasniegt Stenlija kausa finālu. Šī bija Turžona rezultatīvākā sezona viņa NHL karjerā.

"Islanders" Turžons spēlēja līdz pat 1994.—95. gada sezonai, kuras gaitā tika aizmainīts uz Monreālas "Canadiens", 1995.—96. gada sezonā pildot komandas kapteiņa funkcijas, taču jau 1996.—97. gada sezonā Turžons tika aizmainīts uz Sentluisas "Blues" vienību. "Blues" rindās hokejists aizvadīja nākamās piecas sezonas.

2001. gada vasarā Turžons pievienojās Dalasas "Stars" rindām, bet 2005. gadā noslēdza līgumu ar Kolorādo "Avalanche" rindām. Pēc divām "Avalanche" sastāvā aizvadītām sezonā Turžons paziņoja par karjeras beigšanu.

## Ārējās saites
Latviešu Demokrātiskā partija

**Latviešu Demokrātiskā partija** bija 1905. gada revolūcijas laikā dibināta latviešu politiskā partija, ko izveidoja Arveds Bergs, Augusts Deglavs, Gustavs Zemgals un vairāki citi sabiedriskie darbinieki.

Pēc Februāra revolūcijas 1917. gada 16. aprīlī Rīgā un Pēterpilī to atjaunoja kā **Latviešu Demokrātu partiju**. Partijas izpildkomitejā bija 35 locekļi, priekšgalā bija rakstnieks Augusts Deglavs, Pēterpils nodaļas priekšnieks bija Jānis Alfrēds Kukurs. Līdzdarbojās Jānis Goldmanis un Pēteris Zālīte.

Partija darbojās Demokrātiskajā blokā un Latvijas Tautas padomē, kur tās pārstāvji bija Erasts Bite, Dāvids Golts, Jānis Bergsons, Miķelis Bružis un Augusts Raņķis.

## Atsauces
Akureiri

**Akureiri** (, ) ir pilsēta Islandes ziemeļos. Tā atrodas Eijafjorda dienvidos. Akureiri ir lielākā pilsēta Islandes ziemeļos un ceturtā lielākā pilsēta Islandē pēc iedzīvotāju skaita. Akureiri tiek dēvēta arī par "Ziemeļislandes galvaspilsētu". Lai gan pilsēta atrodas aptuveni 100 km attālumā no Ziemeļu polārā loka, tajā ir salīdzinoši silts klimats, neaizsalstoša osta, kas nodrošina kuģu satiksmi visu gadu. Tūristu iecienīta vieta ir Akureiri botāniskais dārzs.

## Atsauces
Latviešu Nacionāldemokrātu partija

**Latviešu Nacionāldemokrātu partija** bija latviešu politiskā partija, ko nodibināja pēc Februāra revolūcijas 1917. gada 24. martā Maskavā. Partijas Centrālajā padomē bija literāti Jānis Akuraters, Kārlis Skalbe, Jānis Lapiņš, Linards Laicens, Jānis Bankavs, Ernests Blanks, Kārlis Upītis, Reinholds Lazdiņš, filozofs Pauls Dāle, notārs Kristaps Bahmanis, advokāts Kārlis Puriņš, katoļu prāvests A. Kubļinskis, virsnieks Sergejs Staprāns, students D. Muške, skolotāji E. Ziemelis un K. Reiss, izdevējs J. Rupainis. Partijas grupas darbojās Maskavā, Valmierā, Valkā, Cēsīs un latviešu bēgļu centros, izdeva laikrakstus "Dzimtenes Atbalss" un "Brīvā Latvija". Tajā iestājās vairāki latviešu virsnieki, piemēram, Frīdrihs Briedis.

Partijas programmā pēc tās dibināšanas atbalstīja Latvijas kā patstāvīgas republikāniskas valsts izveidi Krievijas republiku federācijā ar savu karaspēku, naudu, pastu, telegrāfu (līdzīgi kā tābrīža Somijai), kuras valsts valoda ir latviešu valoda un ir garantētas visas pilsoņu brīvības.

2024. gadā tika dibināta biedrība "Nacionāldemokrāti", kura savā vietnē apgalvo, ka "par savu prioritāti uzskata latviešu kā valstsnācijas interešu aizstāvību, Latviju kā neatkarīgu un suverēnu valsti, kas spējīga sevi uzturēt, aizsargāt un saglabāties kā nacionāla un demokrātiska valsts" un ka tā darbojas uz Latviešu Nacionāldemokrātu partijas ideoloģiskās bāzes.

## Atsauces
Kristaps Bergs

**Kristaps Bergs** (1843-1907) bija latviešu būvuzņēmējs, namīpašnieks, izdevējs.

## Dzīvesgājums
Dzimis kā Kristaps Kalniņš 1843. gada 12. martā Udzes (Bērzmuižas) pagasta "Lapačās" zemnieka ģimenē. 
Mācījās vietējā pagastskolā, pēc kuras beigšanas no 1856. gada bija māceklis Jelgavas un Rīgas tirgotavās. 1864. gadā uzsāka patstāvīgu uzņēmējdarbību. No 1876. gada sāka namu būvi Rīgā, uzbūvēja "Berga bazāru". Bija Rīgas domes loceklis un viens no Rīgas Latviešu biedrības pamatlicējiem un runasvīriem, teātra komisijas aktīvs darbinieks. Sacerēja viencēliena lugu “Šis un tas” (1873), piedalījās izrādēs. Finansiāli atbalstīja sabiedriski nozīmīgus pasākumus.
  
No 1893. gada apgāda “B. Dīriķis&Co” līdzīpašnieks, laikrakstu “Baltijas Vēstnesis” (1880–1906), “Balss” (1880–1907), “Latvija” (1906–1907) akcionārs, izdeva “Berga bazāra kalendāru” (1893–1907), kura pielikumā publicēti daudzu latviešu literātu jaundarbi.

Miris 1907. gada 6. martā Rīgā, apbedīts Lielajos kapos Rīgā.

## Literatūra
* Uldis Lasmanis. *Berga bazāra un laikmeta labirintos*. Rīga, 1997.

## Atsauces
Eivrijs Brandidžs

**Eivrijs Brandidžs** (; dzimis , miris ) bija amerikāņu sportists (vieglatlēts) un sporta funkcionārs, piektais Starptautiskās Olimpiskās komitejas prezidents laika posmā no 1952. līdz 1972. gadam.

Izglītību ieguvis Ilinoisas universitātē. Piedalījies  Stokholmā. Diska mešanas sacensībās viņš ieņēma 22. vietu, pieccīņā — 6. vietu, savukārt desmitcīņā izstājās.

1936. gadā ticis ievēlēts SOK, kur ātri kļuva par nozīmīgu personu olimpiskajā kustībā. 1952. gadā tika ievēlēts SOK prezidenta amatā. Viņš ir pirmais un pašlaik (2013) vienīgais cilvēks, kas nav no Eiropas un ir ticis ievēlēts šajā amatā. Viņa prezidentūra noslēdzās 1972. gadā. Prezidentūras laikā tika nogalināti 11 Izraēlas sportisti .

Miris 1975. gadā.

## Ārējās saites
Espo "Blues"

**Espo "Blues"** () bija hokeja komanda, kas atradās Espo, Somijā, un spēlēja SM līgā. SM līgā klubs spēlēja no 1992. gada līdz komandas izformēšanai 2016. gadā. 2008. un 2011. gadā "Blues" izcīnīja otro vietu SM līgā.

## Ārējās saites
* Komandas oficiālā mājaslapa
* Eliteprospects.com komandas lapa
Helsinku IFK (hokejs)

**Helsinku IFK** ir hokeja komanda, kas bāzēta Helsinkos, Somijā, un spēlē SM līgā. Tā ir septiņkārtēja Somijas čempione, pēdējo titulu izcīnot 2011. gadā.

2001.—02. gada sezonā komandas sastāvā spēlēja arī latviešu uzbrucējs Aigars Cipruss.

## Ārējās saites
* Komandas oficiālā mājaslapa
* Eliteprospects.com komandas lapa
Tamāra Kārkliņa-Hendele

**Tamāra Kārkliņa-Hendele** (dzimusi **Tamāra Kārkliņa**  Rīgā) ir bijusī latviešu basketboliste, spēlējusi saspēles vadītājas pozīcijā, Latvijas PSR sieviešu izlases dalībniece.

Spēlētājas karjeru aizvadījusi Rīgas TTT (1964—1979; ar pārtraukumu), laikā no 1969. līdz 1971. gadam bijusi TTT kapteine. Kluba sastāvā viņa izcīnīja 11 uzvaras Eiropas čempionvienību kausa izcīņā, 13 uzvaras PSRS čempionātā. Vēl T. Kārkliņa-Hendele ir izcīnījusi trīs uzvaras PSRS Tautu spartakiādē un divas uzvaras Latvijas čempionātā (1967, 1971, 1973). Latvijas PSR izlasē aizvadījusi 69 spēles. PSRS Nopelniem bagātā sporta meistare.

Viņas vīrs ir hokejists Andris Hendelis.

## Sasniegumi
;Rīgas TTT sastāvā
* 11× Eiropas čempionvienību kausa ieguvēja (1965—1968, 1970—1975, 1977)
* 13× PSRS čempione (1964—1967, 1968—1973, 1975—1977, 1979)

;Latvijas PSR sastāvā
* 3× PSRS Tautu spartakiādes čempione (1967, 1971, 1975)

## Atsauces
Tamperes "Ilves" (hokejs)

**Tamperes "Ilves"** () ir hokeja komanda, kas bāzēta Tamperē, Somijā, un spēlē SM līgā. Tā ir otra titulētākā Somijas komanda, par valsts čempioni kļūstot 16 reizes. Tiesa, pēdējo reizi komandai to izdevās paveikt vien tālajā 1985. gadā.

1999.—00. gada sezonā "Ilves" sastāvā spēlēja latviešu aizsargs Rodrigo Laviņš, 2003.—04. gada sezonā komandas rindās atradās Kaspars Astašenko, bet 2006.—07. gada sezonā "Ilves" spēlēja uzreiz divi Latvijas hokejisti – Lauris Dārziņš un Aleksandrs Jerofejevs.

## Līderi
### Komandas visu laiku rezultatīvākie spēlētāji



Punkti
Vārti
Rezultatīvas piespēles













### Kluba spēlētāju rekordi

* Visvairāk gūto vārtu sezonā: Raimo Summanens, 45 (1982.—83.)
* Visvairāk rezultatīvo piespēļu sezonā: Raimo Summanens un Peka Jervele, 46 (1988.—89.)
* Visvairāk gūto punktu sezonā: Raimo Summanens, 81 (1988.—89.)
* Visvairāk soda minūšu sezonā: Kristians Kudročs, 174 (2006.—07.)
* Visvairāk gūto punktu sezonā, starp aizsargiem: Markuss Seikola, 45 (2008.—09.)

## Ārējās saites
* Komandas oficiālā mājaslapa
* Eliteprospects.com komandas lapa
Jiveskiles JYP

**Jiveskiles JYP** () ir hokeja komanda, kas bāzēta Jiveskilē, Somijā, un spēlē SM līgā. Tā ir divkārtēja Somijas čempione, par uzvarētāju kļūstot 2009. un 2012. gadā. 2017.—2018. gada sezonā komanda uzvarēja Čempionu hokeja līgā.

Kopš 2010. gada 8. septembra komanda ir noslēgusi savstarpēju vienošanos ar NHL klubu Bostonas "Bruins", kas ļauj veikt vieglāku spēlētāju apmaiņu to attīstības nolūkos.

## Ārējās saites
* Komandas oficiālā mājaslapa
* Eliteprospects.com komandas lapa

## Atsauces
Tamperes "Tappara"

**Tamperes "Tappara"** () ir hokeja komanda, kas bāzēta Tamperē, Somijā, un spēlē SM līgā. Tā ir titulētākā Somijas komanda, par valsts čempioni kļūstot 20 reizes. Pēdējo reizi komandai tas izdevies 2024. gadā.

1997.—98. gada sezonu komandā aizvadīja Aleksandrs Kerčs, bet 2003.—04. gada sezonā 12 spēles "Tappara" rindās aizvadīja arī Leonīds Tambijevs.

## Līderi
### Komandas visu laiku rezultatīvākie spēlētāji



Punkti
Vārti
Rezultatīvas piespēles













### Kluba spēlētāju rekordi

* Visvairāk gūto vārtu sezonā: Marti Jarko, 36 (1976.—77.)
* Visvairāk rezultatīvo piespēļu sezonā: Jori Lehtere, 50 (2009.—10.)
* Visvairāk gūto punktu sezonā: Marti Jarko, 73 (1976.—77.)
* Visvairāk soda minūšu sezonā: Markuss Kankānpere, 166 (2012.—13.)
* Visvairāk gūto punktu sezonā, starp aizsargiem: Timo Jutila, 51 (1995.—96.)

## Atsauces

## Ārējās saites
* Komandas oficiālā mājaslapa
* Eliteprospects.com komandas lapa
Meningīts

[thumb|[Centrālā nervu sistēma|Centrālās nervu sistēmas smadzeņu apvalki]]
**Meningīts** () ir smadzeņu apvalku iekaisums. Pastāv divi meningīta veidi: serozais (nestrutainais) un strutainais. To var izraisīt slims cilvēks, inficēti priekšmeti un baktēriju pārnēsātāji. Strutainais meningīts var rasties arī pēc galvas traumas.

Ja infekcija iekļūst tieši smadzeņu apvalkos pa asins vai limfas ceļiem, rodas primārais meningīts, bet, ja tā nonāk apvalkos no cita infekcijas perēkļa organismā, — sekundārais meningīts.

## Simptomi
Meningīta pazīmes un simptomi var ievērojami atšķirties atkarībā no cēloņa un pacienta vecuma. Pieaugušajiem meningīts var izpausties ar pēkšņu drudzi, spēcīgām galvassāpēm, vemšanu, apziņas traucējumiem, krampjiem, stīvu kaklu un fotofobiju. 20% gadījumos ir novēroti koagulācijas traucējumi, hemorāģiski izsitumi uz ādas.

Zīdaiņiem un maziem bērniem simptomi var būt nespecifiski, piemēram, uzbudināmība, slikta ēstgriba, letarģija. Drudzis un izsitumi var liecināt par meningokoku meningītu.

Simptomi parasti parādās ātri, dažu stundu vai dienu laikā, un prasa tūlītēju medicīnisku novērtējumu.

## Cēloņi
Meningītam ir dažādi cēloņi, un daudzu, it sevišķi sekundāro meningītu attīstībā svarīga nozīme ir alerģijām.

Primāro strutaino meningītu ierosina meningokoki, kas bieži mīt cilvēka augšējo elpceļu gļotādā. Mazinoties organisma pretestībai vai pieaugot meningokoku virulencei, tie var izraisīt memingītu. Meningokoki parasti organismā nonāk pa elpceļiem, saskaroties ar slimu cilvēku, inficētu priekšmetu vai citu baktēriju nesēju. Ar meningokoku ierosināto meningītu biežāk saslimst ziemas un pavasara mēnešos.

Sekundāro strutaino meningītu var ierosināt streptokoki, stafilokoki, pneimokoki, gonokoki, zarnu nūjiņas u.c. mikrobi. Infekcijas avots var būt vidusauss iekaisums, deguna blakusdobumu iekaisums, iekaisumi mandelēs vai zobos u.c. iekaisumi. Strutainais meningīts var rasties arī galvas traumu, it īpaši galvaskausa lūzuma gadījumā.

Serozo meningītu visbiežāk ierosina vīrusi, piemēram, koksaki, ērču un letarģiskā encefalīta, poliomielīta, gripas, epidēmiskā parotīta u.c. vīrusi. Infekcija organismā iekļūst galvenokārt caur gremošanas traktu vai elpošanas ceļiem, bet tālāk nervu sistēmā ar asinīm. Enterovīrusi (Koksaki un ECHO), kas pēc īpašībām līdzīgi poliomielīta vīrusiem, bieži atrodami stāvošos ūdeņos. Tie mīt daudzu dzīvnieku zarnās un aizdegunē un izdalās ar izkārnījumiem un aizdegunes gļotām. Inficēšanās notiek ar ūdeni, pienu, augļiem u.c. pārtikas produktiem. Biežāk ar šo meningītu slimo vasarā un rudenī. Serozo meningītu var ierosināt arī tā sauktais horiomeningīta vīruss. Ar to epidēmiski saslimst mājas peles, un no tām infekcija var pāriet uz cilvēku. Infekciju var pārnēsāt arī dažādi posmkāji. Inficēšanās notiek galvenokārt caur elpošanas ceļiem, biežāk pavasarī.

Meningītu var izraisīt arī tuberkulozes, sifilisa, brucelozes un daudzu citu infekciju ierosinātāji. Šā sekundārā meningīta rašanos sekmē nervu audu sensibilizācija, alerģija un dažādi nelabvēlīgi faktori (intoksikācija, trauma, hipovitaminoze, vielmaiņas traucējumi u.c.).

## Atsauces

## Ārējās saites
Siemens

***Siemens AG*** () ir Vācijas multinacionāls konglomerāta uzņēmums, kura vadība atrodas Minhenē, Vācijā. Šis ir lielākais Eiropā bāzētais elektronikas un elektrotehnikas uzņēmums. Uzņēmumā strādā aptuveni 360 tūkstoši cilvēku gandrīz 190 valstīs, 2011. gada uzņēmuma ieņēmumi bija aptuveni 71 miljards euro. *Siemens & Halske* dibināja Verners fon Sīmenss (*Werner von Siemens*) . Kopš 2007. gada uzņēmuma prezidents un valdes priekšsēdētājs ir Pēters Lešers (*Peter Löscher*).

## Skatīt arī
* *[[Nokia Siemens Networks]]*

## Atsauces

## Ārējās saites

*
Raimo Helminens

**Raimo Helminens** (; dzimis 1964. gada 11. martā) ir bijušais somu hokejists, centra uzbrucējs, Somijas hokeja izlases dalībnieks. Pašlaik (2015) ir KHL kluba Rīgas "Dinamo" trenera palīgs.

Helminens ir visu laiku rezultatīvākais Somijas hokeja izlases spēlētājs, kurš izlases rindās aizvadījis arī visvairāk spēļu.

## Spēlētāja karjera
Profesionāļa karjeru Helminens uzsāka 1982.—83. gada sezonā, kad debitēja SM līgas kluba Tamperes "Ilves" sastāvā. 1984.—85. gada sezonā Helminens kopā ar komandu izcīnīja Somijas čempiona titulu, taču vasarā pārcēlās uz Ziemeļameriku.

1985.—86. gada sezonu Helminens aizvadīja NHL vienībā Ņujorkas "Rangers". Nākamajā sezonā hokejists tika pārdots Minesotas "North Stars" vienībai, kuras sastāvā Raimo aizvadīja vien sešas spēles. 1987.—88. gada sezonu Helminens aizvadīja "Ilves" rindās, taču 1988.—89. gada sezonā atgriezās "Rangers" sastāvā, pusi sezonas gan aizvadot Amerikas hokeja līgā.

1989. gada vasarā uzbrucējs pievienojās Zviedrijas klubam Malmö IF vienībai, kas jau 1990.—91. gada sezonā uzsāka spēlēt Zviedrijas Elitsērijā. 1992. un 1994. gadā Helminens kopā ar komandu izcīnīja Zviedrijas čempiona titulu.

1996.—97. gada sezonā Helminens atgriezās "Ilves" sastāvā. 1999. gadā hokejists kļuva par komandas kapteini. Pēc 2007.—08. gada sezonas, esot 44 gadus vecs, Helminens paziņoja par profesionāļa karjeras beigšanu.

Somijas izlases rindās Helminens ir izcīnījis sudraba medaļu 1988., bet bronzas medaļu 1994. un 1998. gada olimpisko spēļu turnīros, kopā savas karjeras laikā piedaloties sešās Olimpiskajās spēlēs.

1995. gadā kļuvis par Pasaules čempionu, medaļas izcīnot vēl sešos Pasaules čempionātos.

## Trenera karjera
2010. gada 9. martā Helminens kļuva par Tamperes "Ilves" trenera palīgu. 2012. gada vasarā Raimo uzņēmās komandas galvenā trenera pienākumus, taču jau sezonas gaitā tika atlaists. No 2013. līdz 2015. gadam bija KHL kluba Astanas "Baris" trenera palīgs.

Bijis Somijas U-20 izlases galvenais treneris 2012. gada Pasaules čempionātā junioriem. 2010. un 2011. strādājis par galvenā trenera palīgu.

## Ārējās saites
Spēlmaņu nakts balva par mūža ieguldījumu

**Spēlmaņu nakts balva par mūža ieguldījumu** ir gadskārtējās Latvijas teātru apbalvošanas ceremonijas Spēlmaņu nakts balva, ko piešķir kopš 1995. gada par mūža ieguldījumu teātra mākslā.

## Balvas ieguvēji

## Atsauces

## Ārējās saites
* Spēlmaņu nakts
Ilze Ķuzule-Skrastiņa

**Ilze Ķuzule-Skrastiņa** (dzimusi **Ilze Ķuzule**  Rīgā) ir latviešu aktrise.

Viņas māte ir dzejniece Māra Zālīte, tēvs rokasbumbas tiesnesis Jānis Ķuzulis. Izglītību ieguvusi Rīgas 49. vidusskolā un Latvijas Kultūras akadēmijā (Dramatiskā teātra aktieru kurss). Kopš 2007. gada strādā Dailes teātrī.

Filmējusies seriālos "UgunsGrēks" un "Ēnu spēles". Kopā ar grupu "Dzelzs vilks" iedziedājusi dziesmu "Sažņaudz manas rokas".

Aktrise ir precējusies ar aktieri Artūru Skrastiņu, viņiem ir divi bērni — dvīņi.

## Lomas seriālos
* "Likteņa līdumnieki" (2003—2008) — Ulrika
* "Neprāta cena" (2008) — Elza Timermane
* "Svešā dzīve" (2007—2008) — Žurnāliste
* "UgunsGrēks" (2009) — Elza Timermane/Baumane
* "Ēnu spēles" (2011) — Gabriela Ozoliņa
* "Terapeite bez grāda" (2020) — Sabīne Roziņa

## Atsauces

## Ārējās saites
* ''Spotnet'' profils
* Ilze Ķuzule-Skrastiņa izrades.lv
Mēza (departaments)

**Mēza** (, ) ir Francijas departaments, viens no Grandestas reģiona departamentiem. Mēzas administratīvais centrs ir Barledika. Departaments tiek administratīvi iedalīts trijos apgabalos (*arrondissements*):
* Barledikas apgabals (*Arrondissement de Bar-le-Duc*);
* Komersī apgabals (*Arrondissement de Commercy*);
* Verdenas apgabals (*Arrondissement de Verdun*).

## Ārējās saites
Mēza

**Mēza** var būt:

* Mēza — Francijas departaments;
* Māsa — upes nosaukums Francijā un Beļģijas valoņu daļā.
JoJo

**Džoanna Noelle Blagdena Leveskjē** (; dzimusi ), pazīstama kā ***JoJo***, ir amerikāņu popdziedātāja, dziesmu autore un aktrise.

Pēc dalības šovā *America's Most Talented Kid* viņu pamanīja producents Vinsents Hūberts, kas uzaicināja uz noklausīšanos *Blackground Records*. 2004. gadā *JoJo* izdeva debijas albumu *JoJo*. 13 gadu vecumā viņa kļuva par pirmo mākslinieci, kuras singls (*Leave (Get Out)*) ir iekļuvis topa pirmajā vietā ASV. Debijas albums pēc RIAA sistēmas tika sertificēts ar zelta disku. 2006. gada oktobrī viņa izdeva otro albumu *The High Road*. Mūziķe 2012. gada nogalē vai 2013. gada sākumā plāno izdot nākamo albumu. *JoJo* ir bijusi iesildītājmāksliniece *[[Usher]]*, Džo Džonasa un Džeja Šona, kā arī *[[Big Time Rush]]* tūrēm.

## Ārējās saites

*
Labākā pilnmetrāžas spēlfilma (Lielais Kristaps)

**Labākā pilnmetrāžas spēlfilma** ir galvenā nominācija Latvijas Nacionālajā filmu festivālā "Lielais Kristaps". Balvas šajā nominācijā tiek piešķirtas no pašiem festivāla pirmsākumiem — 1977. gada — , kad festivāla vietā notika gada labākās filmas apbalvošana, un balvu saņēma Aivara Freimaņa filma "Puika".

## Laureāti

## Atsauces

## Ārējās saites
*  
* Festivāla arhīvs 
* Filmu festivāls “Lielais Kristaps” — ir.lv Dzīvie šķirkļi
Jānis Vesmanis

**Jānis Vesmanis** (1878—1942) bija latviešu diplomāts, Latvijas-Krievijas miera līguma parakstītājs no Latvijas puses (1920), pirmais Latvijas Republikas sūtnis Krievijas SFPR (1920—1921). 1. Saeimas deputāts (1922—1925). Miris pēc 1941. gada 14. jūnija deportācijas.

## Dzīvesgājums
Dzimis 1878. gada 3. maijā Grienvaldes pagastā zemnieka ģimenē. Studēja Rīgas Politehniskā institūta Tirdzniecības nodaļā, ko pabeidza 1903. gadā. Strādāja par palīgkontrolieri uz Rīgas—Orlas dzelzceļa (1902—1905), vēlāk par skolotāju N. Mironova komercskolā. Pirmā pasaules kara sākumā pārcēlās uz dzīvi Petrogradā, strādāja Krievijas Tirdzniecības un rūpniecības ministrijā, apdrošināšanas biedrībā (1915—1919).

1919. gada beigās atgriezās dzimtenē un no 1920. gada marta vadīja Starpresoru komisiju rēķinu nokārtošanai ar Igauniju. 
1920. gada aprīlī Vesmani iecēla par Latvijas delegācijas locekli miera sarunām ar Krieviju un no 1920. gada maija viņš bija delegācijas priekšsēdētājs, kas 
1920. gada 11. augustā Rīgā parakstīja Latvijas-Krievijas miera līgumu.

No 1920. gada septembra līdz 1921. gada jūnijam Jānis Vesmanis bija pirmais Latvijas Republikas sūtnis Krievijas PFSR. 
Vēlāk viņš bija valdības pārstāvis Latvijas-Igaunijas un Latvijas-Lietuvas norēķināšanās komisijās, Baltijas valstu un Krievijas ekonomiskajā birojā (1922—1923). Latvijas Bankas padomes loceklis (1922—1926).

1922. gadā viņu no Demokrātiskā Centra ievēlēja par 1. Saeimas deputātu (1922—1925), līdztekus viņš bija laikraksta "Latvijas Vēstnesis" galvenais redaktors (1923—1925).
Pēc Ulmaņa apvērsuma 1934. gadā Vesmanis pārtrauca sabiedrisko darbību, pēc Latvijas okupācijas strādāja par LPSR Valsts kontroles pilnvaroto pārstāvi nacionalizētajās tekstilfabrikās un galveno grāmatvedi celtniecības kantorī "Meliotorfs".

1941. gada 14. jūnija deportācijas laikā Vesmani aizveda uz Vjatkas soda nometnēm, kur 1942. gada 27. janvārī uzrādīja apsūdzību par to, ka viņš bijis partijas Demokrātiskais centrs biedrs un Saeimas deputāts. Pēc KPFSR Kriminālkodeksa 58—4. panta viņam piesprieda 5 gadu ieslodzījumu soda nometnēs. 

Miris 1942. gada 12. jūnijā Vjatlaga 7. punktā. Kā nāves iemesls minēts "avitaminozais kolīts ar dekompensētu miokardītu".

## Atsauces
Tailers Maijerss

**Tailers Maijerss** (; dzimis 1990. gada 1. februārī) ir kanādiešu hokejists, aizsargs. Pašlaik (2023) Maijerss spēlē Nacionālās hokeja līgas kluba Vankūveras "Canucks" sastāvā.

## Spēlētāja karjera
Vairāk nekā trīs sezonas aizvadījis Rietumu hokeja līgā, profesionāļa karjeru Maijerss uzsāka 2009.—10. gada sezonā, kad pievienojās NHL vienībai Bufalo "Sabres", ātri kļūstot par vienu no vadošajiem komandas aizsargiem, sezonas beigās kā līgas labākajam jaunajam spēlētājam iegūstot arī Kaldera balvu.

2015. gada 11. februārī tika aizmainīts uz Vinipegas "Jets".

Kanādas hokeja izlases sastāvā Maijerss ir spēlējis 2010. gada Pasaules čempionātā un 2023. gada Pasaules čempionātā Rīgā.

## Ārējās saites

## Atsauces
Labākā animācijas filma (Lielais Kristaps)

**Labākā animācijas filma** ir trešā vecākā nominācija Latvijas Nacionālajā filmu festivālā "Lielais Kristaps". Balvas šajā nominācijā tiek piešķirtas no 1980. gada, kad balvu saņēma Rozes Stiebras filma "Kā es braucu Ziemeļmeitas lūkoties".

## Laureāti

## Atsauces

## Ārējās saites
* Oficiālā mājaslapa
* Festivāla arhīvs
* Dzīvie šķirkļi - Filmu festivāls “Lielais Kristaps” ir.lv
Lielais Kristaps (nozīmju atdalīšana)

**Lielais Kristaps** var būt:
* "Lielais Kristaps" — kinofestivāls;
* Lielais Kristaps — tēls leģendā.
Stīvs Meisons

**Stīvs Meisons** (; dzimis 1988. gada 29. maijā) ir kanādiešu hokejists, vārtsargs. Pašlaik (2018) Meisons spēlē Nacionālās hokeja līgas kluba Vinipegas "Jets" sastāvā.

## Spēlētāja karjera
Pēc vairākām Ontārio hokeja līgā aizvadītām sezonā, savu profesionālo karjeru Meisons uzsāka 2008.—09. gada sezonā, kad jau savā debijas sezonā NHL bija kļuvis par Kolumbusas "Blue Jackets" pamatvārtsargu, sezonas beigām kā līgas labākais debitants saņemot arī Kaldera balvu. Viņš tika nominēta arī Vezinas balvai, taču to saņēma Tims Tomass.

2013. gada aprīlī Meisons tika aizmainīts uz Filadelfijas "Flyers" vienību. No 2013. līdz pat 2017. gadam Meisons bija komandas pamatvārtsargs. 2017. gada vasarā noslēdza divu gadu līgumu ar Vinipegas "Jets", nākamajā sezonā pildot komandas otrā vārtsarga funkcijas aiz Konora Hellebuika.

2008. gada Pasaules čempionātā junioriem Meisons tika atzīts par turnīra vērtīgāko spēlētāju.

## Ārējās saites